Egy vasárnap délután bekövetkezett technikai hiba miatt szünetel a hagyományos műsorszórásban és az online platformokon is az RTL Klub adása.

Az RTL Magyarország központja szerint elszakadt a tévé főhadiszállása és az elosztó központ közti fő- és tartalék optikai szál is. A társaság a vasárnap délután kiadott közleményében még építési munkálatok közbeni kábelátvágásra gyanakodott, de estére pontosítottak. Kiderült, hogy kábelek meghibásodását a XI. kerületben kigyulladt kisteherautóból fölcsapó lángok okozták.

A technikai gond miatt adáskimaradás lépett fel a lineáris platformokon (a hagyományos tévéken) és az online műsorban is.

Vasárnap estére a hiba elhárítása és a teljeskörű adásszolgáltatás helyreállítása több lépcsőben megtörtént, a műsorok zavartalanul élvezhetők a felületeken.

Ha máskor is tudni szeretne hasonló dolgokról, lájkolja a HVG Tech rovatának Facebook-oldalát.